Centenars de persones participen en la Fira de l’Esport 2024
18 de setembre de 2024

Llíria va celebrar, el passat cap de setmana, el gran punt de trobada de les entitats esportives del municipi edetà. El pàrquing de La Cultural va acollir la Fira de l'Esport 2024, que va reunir centenars de persones que van poder participar en les diferents actuacions lúdiques programades.

L'esdeveniment, organitzat per la Regidoria d'Esports, es va iniciar amb una desfilada de totes les entitats participants des del pavelló Pla de l'Arc, i ja en La Cultural es van oferir activitats i exhibicions de diferents modalitats per a totes les edats. Igualment, els clubs de la localitat van poder donar a conéixer les seues respectives ofertes en els expositors de la fira.

L'edil d'Esports, Nico Marco, ha agraït “la implicació de totes les entitats esportives que van participar en esta jornada lúdica i festiva, amb la qual volem animar a continuar fent esport i adoptar hàbits de vida saludables”.